کوٹا شیوارام کارناتھ

کوٹا شیوارام کارناتھ  (10 اکتوبر 1902ء-9 دسمبر 1997ء) ایک بھارتی جامع العلوم تھے۔ وہ کنڑ زبان کے ناول نگار، ڈراما نویس اور محافظ ماحولیات بھی تھے۔ رامچندر گوہا کہتے ہیں “وہ عہد جدید کے رابندرناتھ ہیں اور آزادی کے بعد کے بہترین ناول نگاروں اور سماجی کارکنوں میں سے ایک ہیں۔“ وہ کنڑ زبان کے تیسرے لکھاری تھے جنہیں گیان پیٹھ انعام سے نوازا گیا ہے۔

ابتدائی زندگی 
شیوارام کارناتھ کی ولادت 10 اکتوبر 1902ء کو بھارت کی ریاست کرناٹک کے اڈوپی ضلع کے اڈوپی شہر کے ایک کنڑ زبان بولنے والے خاندان میں ہوئی۔ والد کا نام شیشا کارناتھ اور والدہ کا نام لکشھمما تھا۔ شیوارام والدین کی 5ویں اولاد تھے۔ ان کی ابتدائی تعلیم کنڈاپور اور منگلور میں ہوئی۔ وہ گاندھیت سے بہت زیادہ متاثر تھے اور انہوں نے گاندھی کی تحریک آزادی ہند میں حصہ لیا۔ وہ ان کے کالج کا زمانہ تھا۔ تحریک عدم تعاون کی وجہ سے وہ کالج کی تعلیم مکمل نہ کرسکے اور 1922ء میں تعلیم ترک کردی۔ وہ کھادی پہننے لگے اور سودیشی تحریک کا حصہ بن گئے۔ وہ اس میں پانچ برس تک ملوث رہے۔ اسی زمانہ میں انہوں نے لکھنا شروع کر دی اور کئی ناول اور ڈرامے لکھے۔ ۔

کیرئر 
کارناتھ نے 1924ء میں لکھنا شروع کیا اور بہت جلد اپنی کتاب راشٹرگیت سودھاکر شائع کردی۔ یہ شاعری کا مجموعہ تھا۔ ان کا پہلا ناول وچتر کوٹ تھا۔ اس کے بعد انہوں نے نربھاگیہ جنم اور سولیا سامسرا جیسی کتابیں لکھیں جو غربت اور سماج میں پھیلی غربت کی برائیوں پر مبنی تھی۔ 1928ء میں ان کا شاہکار دیودوتارو شائع ہوا جو عصری بھارت کا ایک تنقیدی جائزہ تھا۔

وفات 
انہیں 2 دسمبر 1997ء کو کستوربا میڈیکل کالج، منی پال میں داخل کیا گیا۔ انہیں نزلہ کی شکایت تھی۔ ایک دن بعد انہیں حرکت قلب میں ہریشانی ہوئی اور کومہ میں چلے گئے۔ 8 دسمبر کو ان کے گردے جواب دینے لگے۔ بھارتی معیاری وقت کے مطابق 11:35 صبح 95 سال کی عمر میں ان کا انتقال ہو گیا حکومت کرناٹک نے دو دن کے ماتم کا اعلان کیا۔

حوالہ جات 

1902ء کی پیدائشیں
1997ء کی وفیات
ادب اور تعلیم کے شعبے میں پدم بھوشن وصول کنندگان
بیسویں صدی کے بھارتی شعرا
بیسویں صدی کے بھارتی مرد مصنفین
بیسویں صدی کے ہندوستانی ناول نگار
بھارتی ماہرین ماحولیات
بھارتی مرد ناول نگار
بھارتی ملحدین
ساہتیہ اکیڈمی اعزاز یافتگان برائے کنڑ ادب
ضلع اڈوپی کی شخصیات
کرناٹک کے شعرا
کرناٹک کے ناول نگار
کنڑ شعرا
کنڑ مصنفین
گیان پیٹھ انعام وصول کنندگان
کامنز زمرہ جس کا ربط ویکی ڈیٹا پر ہے
بھارتی مرد ڈراما نگار اور ڈراما نویس
Short description is different from Wikidata